تورکیه‌نین خاریجی ایشلر ناظیری مولود چاووش اوغلو افغانیستان-دا خالقین اینسانی یاردیما احتیاجی اولدوغونون وورغولایا‌راق "بو یاردیم‌لاری سیاسی‌لردن موستقیل شکیلده اولوسلار آراسی تشکیلات‌لارین افغانیستان خالقینا چاتدیرماسی لازیم‌دیر. بو مؤوضوع دا قطرین ده، تورکیه-‌نین ده حساس‌لیغی نمونه اولما‌لی‌دیر" دئدی.
7-جی تورکیه-قطر یوکسک استراتژی کومیته‌سی ییغینجاغی‌نین خاریجی ایشلر ناظیرلری سویه‌سینده‌کی حاضیرلیق ایجلاسی چرچیوه‌سینده قطرین پایتاختی دوحه-ده اولان مولود چاووش اوغلو ایله قطر باش ناظیری‌نین معاوینی و خاریجی ایشلر ناظیری شیخ محمد بن عبدالرحمان آل ثانی تشکیل ائدیلن اورتاق مطبوعات کنفرانسی ایشتیراک و چیخیش ائدیب‌لر.
تورکیه و قطرین ساوونما صنایعسی، اقتصادیات، تحصیل، مدنیت و ساغلیق کیمی ساحه‌لرده امکداش‌لیغی‌نین درینلشدیگینی وورغولایان چاووش اوغلو دئییب: "بولگه سل مؤوضوع لاردا دا دوست و قارداش قطرله همفیکیر اؤلکه ییک.
افغانیستان-‌داکی شرط‌لری چوخ یاخشی بیلیریک. قطر داها یاخشی بیلیر. قطرین خصوصیله، افغانیستان-دا باریش و راضیلاشما تامین ائدیلمه‌سی اوچون نه قدر سعی صرف ائتدیگینی ان یاخیندان بیلنلردنیک.
بوگونکو شرط‌لرده افغانیستان خالقی‌نین جدی اینسانی یاردیما احتیاجی وار. یاردیم‌لاری سیاسی‌لردن موستقیل بیر شکیلده اولوسلار آراسی تشکیلات‌لار افغان خالقینا چاتدیرمالیم‌دیر. بو مؤوضوع دا قطرین و تورکیه-‌نین حساس‌لیغی نمونه اولمالیم‌دیر. ایکی هفته سونرا پاکیستانین پایتاختی ایسلام اباد-دا ایسلام امکداش‌لیق تشکیلاتی خاریجی ایشلر ناظیرلری توپلانتی‌سیندا بو واره‌ده ده دانیشاجاغیق."
قطر و تورکیه-‌نین افغانیستان-‌داکی امکداش‌لیغی سایه‌سینده تورکیه قیزیل آی جمعیتی ایله قطر قیزیل آی جمعیتی‌نین یاردیم‌لاری افغانیستان خالقینا چاتدیریلیر. هر ایکی اؤلکه دیگر اولوسلار آراسی تشکیلات‌لارلا دا بو مؤوضوع دا کووردیناسیونلو شکیلده چالیشیر".
قطر باش ناظیری‌نین معاوینی و خاریجی ایشلر ناظیری شیخ محمد بن عبدالرحمان آل ثانی ده اؤز نؤوبه‌سینده‌کی چیخیشیندا دئییب: "تورکیه-‌نین گوجلو بیر اقتصادیاتا مالیک‌دیر. بو اقتصادیات محکم تمل‌لر اوزرینده قورولوب. تورکیه اقتصادیاتی ایچینده اولدوغوموز وضعیت‌لری آشا بیلمه‌میزی تامین ائدیر.
قطرین تورکیه-‌ده بؤیوک سرمایه‌لری وار و بو یاتیریم محصولدار میوه‌لر وئریر."
